
„HINN FAGRI FOLDAR SON“ 

Þáttur úr handrita- og viðtökusögu Snorrci'Eddu 


1. Aðfararorð 1 

Edda Soorra Sturlusonar er tiJ í fjölmorgum handritum af ýmsum gerðum 
og skýrast vinsældir hennar að hluta til af því að hun gagnaðist skáldunum 
sem handbók um kenningar. Hér er litið á afbrigÖilegan leshátt sem kemur 
fyrir í elsta varðveitta handritinu en ekki í öðrum varðveittum miðalda- 
handritum. Reynt er að skýra hvernig þessi lesháttur muni til kominn og 
sýnt hvernig kenningar í samræmi við hann hirtast í tveimur Eddugerðum 
á 17. öld og í þremur misgömlum kvæðum. 

2. Handrit Gylfaginningar 

Fjögur handrit Gylfaginningar hafa sjálfstætt gildi: Konungsbók (R), 
Ormsbók (W), Trektarbók (T) og Uppsalabók (U). Texti fyrstu þriggja 
handritanna er mjög líkur en texti Uppsaiabókar, sem reyndar er elsta 
handritið, er mun styttri og oft býsna ólíkur hinum þremur. Fræðimenn 
hafa lengi deiJt um tengsl þessara handrita. Eugen Mogk taldi U vera 
einhvers konar frumútgáfu Snorra-Eddu sem hefði verið aukin i R en 
Finnur Jónsson taldi að U væri stytt útgáfa af texta sem í ölium höfuð- 
atriðum var eins og $á í RWT. 

[D]et er af fJere ting kJartj at U netop má bero pá et hándskrift, der 
í alt væsenligt stemte med RWT. Hvad teksten selv angár, 
sammendrager U meget ofte denne, og forkorter den og det ofte i 
den grad, at meningen forstyrres. (1931, xxxi, leturbreyting min) 

1 Fraið að þessaii grein varð til í samraéðum mímim við Eystein Rjörnsson ng í tengslnm við 
þrotlansa vinnu hans að því að gera handritatexta Snorra-Eddn aðgengilega í samanburðar- 
dtgáfu á vefnum. Honum kann ég bestu þakkir fyiir ómÆlda hjálp. Ármanni Jakobssynl 
þakka ég hvatningarorð og ábendingu um niðuiskipan efnisins. Ritrýnnm og ritstjónim 
Giipln þakka ég gagnlegar ábendingai. 

Enn hafa fræðimenn ekki komist að skýrri niðurstöðn um samband 
handritanna (Guðrún Nordal 2001, 50). Þó munu jafnvel þeir sem telja 
að U geti verið vitni um upphaflegri Eddugerð en hin handritin fallast á 
að textinn þar hafi verið styttur (Faulkes 1985, 17, 1988, xxx—xxxii). Hér 
verður litið á textamun milli RWT og U sem verður best skýrður þannig 
að ritari U hafi stytt texta líkan þeim i RWT á þann hátt að merkingin 
raskaðist. 


3. Ættir Dags og Mætur í Gylfaginningu 

Framarlega i Gylfaginningu er í stuttu máli sagt frá ættum goðsagnaver- 
anna Nætur og Dags. Texti Ormsbókar verður hér sýndur sem fulltrúi 
fyrir R, W og T. 

Norui eða Narni het iotun er bygði i Iotun hæímuwí. h ann aattí 
dott ur er Nott het. hon uar suort ok dpkk sem hon aattí ætt úL hon 
uar gipt fyrst þeim marmi er Naglfarí het. þtf/ra son het Auðr. þui 
næst uar hon gipt þeim er AnaRr het. lorð het þ^/ra dottór. Siðarst 
aatti hana Dellingr ok uar hann Aasa ættar. uar þ^i'ra son Dagr. uar 
h ann lioss ok fagr eptór faðerní sinu. þa tok Ailfoðr Nott ok Dag son 
h^íinar (SnE 1924, 14) 

Eini munurinn á R og W sem máli skiptir hér er að W er eitt um að hafa 
orðið „fyrst“. Texti Trektarbókar er nauðalíkur texta W og R en þar hafa 
fallið niður orðin „h ann aattí dottí/r er Nott het“. Setningin um Naglfara 
er þar styttri: „hon var gipt naglfara". 

Samkvæmt upplýsingunum í R, W og T mætti teikna dálitið ættartré. 

Nprvi 

Naglfari = Nótt = Ánarr, Nótt — Dellingr 

1 1 1 

Auðr Jprð Dagr 

Er þetta eina mögulega túlkunin á textanum? Sennilega er þetta eina 
eðlilega túlkunin en þó má benda á ákveðna formlega tvíræðni. Ef aðeins 

væru skoðuð orðin „lorð het þéi'ra dotter. Siðarst aatti hana Dellingr“ mætti 
ætla að DeUingur hafi átt Jörð. Samhengið í textanum gerir hins vegar ljóst 
að Dellingur er síðasti eiginmaður Nætun Orðin „því næst“ og „síðast" 
gera þetta samhengi Ijóst. í Ormsbók er það jafnvel enn Ijósara en í R og 
T því að þar er ninan „fyrst“, „því næst“ og „síðast“ höfð um hjónahöndin 
þrju* í lokin er svo talað berum orðum um „Nótt ok Dag son hennar“ í 
öUrnn handritunum þremur og sker það ótvírætt úr um hvaða skilningur 
er réttun 

Lesandi sem ekki hefur fyllilega hugann við textann gæti þó ef til viU 
skilið hann rangt. Eins gæti ritari sem hefur einsett sér að stytta textann 
óvart fellt niður orðin sem eru nauðsynleg til að skilja samhengið. Þetta 
virðist hafa orðið fyrir skrifara Uppsala-Eddu eða forrits hennar en svona 
Mtur textinn út í U: 

Nori iotvnn bygþi fyrst iotvnheima* dottir hans var nott, hon var 
svort* hon giptiz naglfara sonr þeirra het avþr. Siþan var hon gipt 
onar ok var iorþ þeirra dottir. hana atti doglingr* ok var dagr sonr 
þeirra. hann var fagr sem faþir hans. Þa tok alfavþr nott ok dag (SnE 
II1852, 258) 

Þar sem hér vantar orðið „síðast“ þegar rætt er um hjónabandið við Deil- 
ing/Dögling er merkingin allt önnur. Hérna verður að skilja sem svo að 
Döglingur eigi Jörð. Orðunum „ok Dag son hennar“ er heldur ekki til að 
dreifa til að vísa á merkinguna í RWT. Ættartréð lítur nú svona út. 

Nóri 

Naglfari = Nótt = Ónarr 

Auðr Jprð = Dpglingr 

I 

Dagr 

Spyrja má hvort mögulegt sé að hér séu á ferðinni tvö gömul afbrigði goða- 
fræðinnar eða jafnvel að afbrigði Uppsala-Eddu sé hið upphaflega og útgáfa 
samstofna handritanna sé til komin fyrir misskilning. Þetta getur varla tal- 
ist líklegt. í fyrsta lagi þekkist það víðar úr goðafræði heimsbyggðarinnar 

að oóttin sé móðir dagsins en mér er hvergi kunnugt umaðhunsé amma 
hans* Nærtækasti samanburðurinn er við Þeógóniu Hesíódosar : 

éic Xóeoí; 5 1 "EpefSóí; t t fiéAaivd ts Nú^ éyévovTO- 

NuktÓí; 5 1 aí t Ai0r|p te icod Hfiéprj é^eyévovTO, 

oúí; Téice Kuuufiévr| 'EpéPei <piAÓTr|Ti fiiY£Tua * 2 3 (Hesiod 2006,12) 

í öðru lagi stendur í Skáldskaparmálum Uppsala-Eddu, eins og í öðrum 
handritum, að kalla megi jörðina „systr avþs ok dag$“ (SnE II1852, 315) en 
það er í samræmi við ættfræðina i RWT* í þriðja lagi er ekki að finna neinar 
kenningar í fornu skáldamáli sem styðja gerðina í U* Langvænlegasta skýr- 
ingin á merkingarmuninum er þvi að ritari U hafi stytt texta líkan þeim í 
RWT og breytt merkingu hans, ef til vili án þess að veita því sjáifur eft- 
irtekt* 


4. Eddur Magnúsar Ólafssonar og P. H. Resens 

í Eddugerð Magnúsar Óiafssonar í LaufásP er Eddu skipt í tvo hluta. 
Sá fyrri samanstendur af tölusettum „dæmisögum", þæ*a*s* goðsögum úr 
Eddu í lausamálL Seinni hlutinn er eins konar stafrófsraðað uppflettirit um 
kenningar* Magnús studdist fyrst og fremst við W en einnig hefur hann á 
stöku stað leshætti sem virðast skyidir U, til dæmis heitið Ónar fremur en 
Ánar eða Annar (Faulkes 1979,1Ó4—5). 

í fyrri hluta Laufás-Eddu er ættfræðinni um Nótt og Ðag skipað sem 
áttundu dæmisögu. Textinn þar er nauðaÍíkur W og hefur bæði setning- 
arnar „sijdast atti hana Dellíngr" og „þá tok Allfpdr Nott og D(ag) son 
hennar“ {Edda Magnusar Ólafssonar 1979,196) sem benda á fyrri ættartöl- 
una hér að ofam 

En nú bregður svo við að í seinni hluta Laufás-Eddu er að finna kafla 
um Dagskenningar sem virðist byggður á öðrum upplýsingum: 

2 „Af Khaos (gapinu) komu Erebos (rökkríð) og hin svarta Myx (nóttin). Af Nyx fæddust 
aftur Aiþer (upphiminn) og Hemere (dagurinn), sem hún fæddi eftir að hafa lagst með 
Erebosi og þungast.“ Þýð. Eiríkur Gauti Kristjánsson. 

3 Hefðbundið nafn þessarar Eddugerðar er Laufás-Edda og er því haldið hér. Það er að vísu 
örhtið villandi en varla vitlausara eða langsóttara en ýmis önnur nöfn fomrita og handrita. 
Það er að auki þjáJla og fallegra heiti en Edda Aíagnésar Ólaftsonar. Laufás-Edda er til í 
tveimur megingerðum sem Anthony Faulkes kallar X og Y. Hér er vitnað til X-gerðarínnar 
en i þessu samhengi er enginn mumir á gerðunum sem máli skiptir. 

Dagur h{eiter) sonur Jardar og Dellings, hverfandi himins, styrandi 
Skynfaxa, dötturson Náttar, bröder Auds. {Edda Magntísar Qlafs- 
sonar 1979, 264, leturbreytingar minar) 

Feitietruðu kenningarnar ern í samræmi við ættartöluna i U en ekki þá í 
RWT. Anthony Faulkes bendir á þetta í sinni umfjöllun („the words ‘sonur 
Jardar , * * * dötturson Náttar 1 correspond to U — rather than to the other 
mamiscripts", 1979> 165) og tehir þetta eitt fárra dæma í kenningahiuta 
Laufás-Eddu sem gæti átt rætur að rekja til texta líks þeim i U. Faulkes 
gerir hins vegar enga frekari grein fyrir þessu afbrigðL 

Við fyrstu sýn virðast Magnús Ólafsson og samverkamenn hans 
ekki hafa veitt athygli misræmimi milli kaflans um Dagskenningar, þar 
sem Dagur er sonur Jarðar, og dæmisögu 8, þar sem Dagur er sonur 
Nætur. í prentaðri útgáfu R H* Resens af Snorra-Eddiij sem byggð var 
á Laufás-Eddu, má finna dæmisögu 8 þýdda á dönsku og latínu og í 
báðum þýðingunum er enginn vafi að Dagur er sonur Nætur> Kaflinn 
um Dagskenningar er hins vegar einnig til staðar og þar er Dagur kallaður 
„Sonur Jardar og Dellmgs" og „Döttur Sonur Nattar^ á þremur tungu- 
máliim* í neðanmálsgrein við þessar kenningar vitnar bókin til dæmisögu 
8 en textinn sem þar er vísað til er í greinilegri mótsögn við það sem hann 
á að sýna fram á* 

Hins vegar er vert að nefna að í kaflanum 11 m Næturheiti í Laufás-Eddu 
ern ættartengsl Nætur við Njörva, Naglfara, Ónar, Auð og Jörð tiltekin en 
ekki er minnst á þá feðga Dag og Delling. Vera kann að hér hafi Magnús 
tekið eftir misræminu i heimildum sinum og látið duga að nefna þau tengsl 
sem handritin vom sammála um. 


5. Kveðskapur eldri en Laufás-Edda 

Magnús Ólafsson var ekki fyrstur til að setja á blað kenningar í sam- 
ræmi við ættfræði Uppsala-Eddu* Verður hér litið á dæmi úr tveimur 
rímnaflokkunL 

Geðraunir teljast til elstu rímna og em varðveittar í fjónim skinn- 
bókum frá sextándu öld. Þar er að finna þessa bardagalýsingu: 

4 „Da tog Allfader Nat oc Dag hendis S^n", S. Fabel; „Nottam & filiurn ejus Dagurn Panto- 
pater ad se recepit", Mjrthologia ViII T Edda hlandorum . 

Beriazt sidan bragnnar þa, 

beggia herinn þetta sa, 

dreyren feO ai derlings frv, 

drosenn greite ef sæe hu n nv. (Rs* II, 222) 

Hér er langeðlilegasta merkingin sú að „derlings frv“ sé jörðin og kemur 
það heim við ættfræðina í U en ekki þá í RWT. Athyglisvert er að í 
Staðarhólsbók, sem kann að vera elsta handrit sem þessi vísa er varðveitt í, 
Stendur ekki „derlings“ heldur „dogIings“ en það er einmitt sama afbrigði 
nafnsins og í Uppsala-Eddu. 

í rímnaorðabók sinni segir Finnur Jónsson að „rimedigterne synes 
ikke at have haft rigtige forestillinger om D[eUingr]“ og að nafnið virðist 
vera „brugt som Odinsnavn“ í vísunni að ofan (1905—1922, 58)* Eins og 
hér hefur verið sýnt fram á er ekki nauðsynlegt að gera ráð fyrir að nafnið 
sé þarna orðið að ÓðinsheitL Rimnaskáldið gæti vel hafa þekkt Eddutexta 
skyldan Uppsala-Eddu og byggt kenninguna á honum. Hitt gæti svo aftur 
verið að lesandi eða áheyrandi rímu með slfkri kenningu gæti túlkað nafnið 
sem Óðinsheiti, enda alvanalegt að jörðin sé kölluð kona Óðins. Slíkur 
ruglingur gæti síðan leitt tO þess að DeOingur væri notað sem Óðinsheiti í 
öðru samhengi og þannig er ekki óhugsandi að skýra herklæðakenninguna 
„Dellings vóð“ sem kernur tvisvar sinnum fyrir í rimnasafni Finns* 

Á hinn bóginn mætti stinga upp á að skáldið sem orti Geðraunir hafi 
fundið næturkenningu eins og „Dellings frú“ í eldra verki, misskilið hana 
sem jarðarkenningu og notað síðan sjálft þannig* Ekki er heldur hægt að 
utiloka að skáldið hafi notað nafn Dellings sem Óðinsheiti án þess að 
hafa fyrir því neinar sérstakar ástæður sem við getum greint enda fara 
rímnaskáldin oft nokkuð frjálslega með slíkt og eru Geðraunir engin 
undantekning* Óvarlegt væri að draga miklar ályktanir af einu dæmi* 

Síra Ólafur Halldórsson (d. 1614) jók tveimur rimum við Pontus rímur 
sem Magnús prúði hafði hafið að yrkja. í fyrri rímu Ólafs má finna þessa 
vísu: 

Þegar hinn fagri foldar son 
fældi dóttur Nara, 

Phebus líka Fjölnirs kvon 
færði geislan klára. (RR X, 388) 

Þessi skáldlega lýsing er þýðing á fremur látlausu orðalagi í sögunni 
sem rímurnar eru ortar eftir> „erschien gar ein schöner, klarer Tag“ (Die 
deutschen Volksbúcher 1865, 71)* f skýringnm sínum við rímurnar segir 
Grímur M, Helgason: 

sonurföldar: virðist eiga að merkja dagur^ dóttir Nara (sonar Loka): Hel, 
sem er þá persómigervingur myrkursinsj Phebus: Föbus, sólarguð; Iwon 
Fjölnirs: jörðin (1961, 481) 

Grímur seilist þarna nokkuð langt i göðafræðinnL Hel er dóttir Loka en 
ekki sonardóttir hans. Ef til vill gæti hún komið einhvers staðar fýrir sem 
persónugervingur myrkursins (sbn „myrkt sem hel“ í Þorraþml Kristjáns 
Jónssonar) en miklu líklegra er að Nari/Nári $é Nörfi/Narfi/Njörvi og 
dóttir hans Nótt. Ýmis afbrigði eru til af nöfnum þeirra Narfa og Njörva; í 
Laufás-Eddu heitir faðir Nætur til dæmis „Norvi eda Narvi“ en sonur Loka 
„Nari eda Narvi“ og fleiri afbrlgði eru tiL Næturkenningin „dóttir Nara“ 
kemur því ekki á óvart* Fyrstu tvö visixorðin hlýtur að eiga að skilja sem 
svo að Dagur fæli Nótt og er varla önnur leið til að skýra Dagskennlnguna 
„sonur foldar“ en þannig að hún sé runnin frá Uppsala-Eddu eða skyldu 
handritL 

Seinna í rímunni kemur svipuð kenning fyrir. 

Sonu Jarðar síðan þrjá 
sverða lundar ríða, 
þar til mengið mátti sjá 
mikla borg og víða. (RR X, 394) 

Hér er enginn vafi á að kenningin í upphafi vísunnar á við þrjá daga. í 
þýsku sögunni stendur á þessum stað: „Und also ritten sie mit einander in 
drei Tagen“ (Die deutschen Volksbúcher 1865, 74)* 

Ólafur dó 1614 en sterk rök hníga til þess að hann hafi ort sinn hluta í 
Pontus rimum fyrir 1605 (Grimur M* Helgason 1961, xxxvii). Hann getur 
þvi varla hafa haft kynni af Laufás-Eddu. Liklegra virðist að hann hafi 
þekkt Dagskenninguna „sonur Jarðar“ úr eldri kveðskap eða haft fyrir sér 
einhvem Eddutexta skyldan U* Uppsala-Edda var á íslandi til 1639 og ekk- 
ert er þvi til fyrirstöðu að Ólafur hafi getað haft af henni kynni* 

6 . Kveðskapur yngri en Laufás-Edda 

Eddugerð Magnúsar Ólafssonar varð vinsæl og útbreidd á íslandi og mætti 
því búast við að $já sterk áhrif frá henni í skáldamáli 17 aldar og síðar .5 En 
þrátt fyrir nokkuð langa leit hef ég aðeins fundið eitt dæmi í ungu kvæði 
um að Dagur sé kenndur til Jarðan 5 6 7 

Valagaldur Kráku er kvæði undir fornyrðislagi, sennilega ort um 
miðja 18. öld* Það er kveðið ut af Ragnars sögu og segir frá þvi þegar fuglar 
nokkrir flytja Áslaugu drottningu (Kráku) fréttir af fundum Ragnars 
loðbrókar og Eysteins Svíakonungs* í kvæðinu eru fuglarnir tveir valir og 
þeir vekja Áslaugu um nótt til að segja henni fréttir* í því samhengi koma 
þessar línur fyrir* 

Ver manom fr^þa 
volo deasna 
fiR eN cemr 

fiorginar buR (Lbs 636 410, bls* 344)? 

Fjprgynjar burr er þekkt Þórskenning úr Völuspá en hér er greinilegt 
af samhenginu að átt er við Dag« Þar hefur vísast verið stuðst við Laufás- 
Eddu eða texta runninn frá henni enda er fleira í kvæðinu sem bendir í þá 
átt (Haukur Þorgeirsson 2008, 39—ói)* 

Þar sem mikill hluti skáldskapar eftir lóoo er enn óútgefínn og und- 
irstöðurit skortir eru allar rannsóknir torveldar. Vísast mætti finna 
ýmis dæmi lík þessu ur Valagaldri ef vel væri leitað* Einnig er líklegt 
að finna megi fleiri dæmi um slíkar kenningar í kveðskap fyrir lóoo ef 
gaumgæfilegar væri leitað* s 


5 Þetta hefur ekkl miklð veríð rannsakað, sjá þó Sverrir Tómasson 1996. 

6 Rétt áður en greinin fór í prenínn rak ég angnn í að í Rímum af Lykla-Pétrl og Magelónu 
effir Hallgrím Pétursson (ótg, Finnur Slgmundsson 1956) er dagurinn tvlsvar kenndur til 
jarðar (Hárs brúðar sonur VI. 54 ^ Svlðrix kvonar son IX. 6). 

7 Textinn er samhljóða i Lbs 1689 ^to, I26v. 

S Hér hafa aðeins verið skoðuð dæmi um kennlngar þar sem túlkun út frá texta U virðist 
sterk. Mokkur fleiri hef ég fundlð þar sem slík tulkun kemur til greina en er varla besti 
möguleikinn. Til dæmis vaeri frelstandi að sjá jarðarkenningu þar sem stendur jydörllngs 
maer“ í Lokrum I, 28 nema fyrir þá sök að „hlð dýra döglings sprand* i Lokrum I f iS getur 
varla verið annað en naeturkenning. 

ABSTRACT 

The four main manuseripts of Gylfaginning differ in their description of the 
family relations between the mythological beings Nótt, Jgrð, Dagr and Deliingr. 
The oldest manuscrípt, U, offers a version where J^rð is the wife of Delingr and 
the mother of Dagr while the other manuscripts, R, W and T, cast Nótt in the 
role of Dellingrís wife and Dagr's mother. The author argues that the version in 
U came about accidentally when the writer of U or its antecedent shortened a 
text similar to that in RWT. The results of this accident made their way into the 
Icelandic poetic tradition. The seventeenth-century Eddas of Magnús Ólafsson 
and P. H. Resen have infomiation which agrees alternatively with the texts of 
RWT and that of U. Examples of poetry with kennings consistent with the 
version in U can be found both before and after Magnús Ólafsson’s work. These 
have previously puzzled editors but can be more adequately explained when the 
text of U is taken into account. 

